b'\n_START_ARTICLE_\nHannu Lehtoranta\n_START_PARAGRAPH_\nHannu Lehtoranta (1. tammikuuta 1954 Jyv\xc3\xa4skyl\xc3\xa4 \xe2\x80\x93 22. toukokuuta 2012 Sipoo) oli suomalainen muusikko ja s\xc3\xa4velt\xc3\xa4j\xc3\xa4._NEWLINE_Lehtoranta valmistui ylioppilaaksi Jyv\xc3\xa4skyl\xc3\xa4n normaalikoulusta 1974 ja opiskeli Jyv\xc3\xa4skyl\xc3\xa4n yliopistossa. H\xc3\xa4n s\xc3\xa4velsi modernia kalevalaista musiikkia ja ty\xc3\xb6skenteli kansanmusiikkia l\xc3\xa4hell\xc3\xa4 olevissa yhteyksiss\xc3\xa4. Kiinnostus musiikinlajiin syntyi pelimanneina tunnettujen is\xc3\xa4n ja isois\xc3\xa4n harrastuksesta. H\xc3\xa4nen ensimm\xc3\xa4inen levytt\xc3\xa4nyt yhtyeens\xc3\xa4 oli Fyyralyyra. Yhtyeist\xc3\xa4 pitk\xc3\xa4ik\xc3\xa4isin oli Tuulenkantajat, joka levytti useita levyj\xc3\xa4 ja esiintyi suurillakin festivaaleilla, esimerkiksi Roskildessa. H\xc3\xa4n oli mukana my\xc3\xb6s kansanmusiikin ammattiorkesterissa Tallarissa. H\xc3\xa4nen soololevyns\xc3\xa4 Taivaallinen kuu ilmestyi 2005._NEWLINE_Lehtoranta ty\xc3\xb6skenteli Yleisradion \xc3\xa4\xc3\xa4nilevyst\xc3\xb6ss\xc3\xa4 viime vuosiin asti.'